Chróšćanska gmejnska rada so personalnym rozsudam wěnowała
Chrósćicy (SN/mwe). Na spočatku wčerawšeho wuradźowanja Chróšćanskeje gmejnskeje rady je wjesnjanosta Maćij Brycka (CDU) nowowuzwolenemu wjesnjanosće Markej Klimanej (CDU) z Prawoćic z kwěćelom gratulował. „Přeju ći wjele wuspěcha a čuwow a widźimy, kak dale póńdźe“, Brycka rjekny. Poprawom chcyše wón Klimana spřisahać. Dokelž pak trěbne podłožki wokrjesa hišće njepředležachu, budu to w juliju na přichodnym posedźenju gmejnskeje rady nachwatać. Spočatk awgusta po rozžohnowanju z Maćijom Brycku chce Prawočan swoje zastojnstwo nastupić.
slk_Latn szl_Latn